CELEX: 61987CJ0275
Language: el
Date: 1989-02-02
Title: Απόφαση του Δικαστηρίου της 2ας Φεβρουαρίου 1989. # Επιτροπή των Ευρωπαϊκών Κοινοτήτων κατά Συμβουλίου των Ευρωπαϊκών Κοινοτήτων. # Προσωρινή εισαγωγή των εμπορευματοκιβωτίων - Προσφυγή - Νομική βάση. # Υπόθεση 275/87.

Avis juridique important

|

61987J0275

ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 2ΑΣ ΦΕΒΡΟΥΑΡΙΟΥ 1989.  -  ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΣΥΜΒΟΥΛΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ.  -  ΠΡΟΣΩΡΙΝΗ ΕΙΣΑΓΩΓΗ ΤΩΝ ΕΜΠΟΡΕΥΜΑΤΟΚΙΒΩΤΙΩΝ - ΠΡΟΣΦΥΓΗ ΑΚΥΡΩΣΕΩΣ - ΝΟΜΙΜΟ ΕΡΕΙΣΜΑ.  -  ΥΠΟΘΕΣΗ 275/87.  

Συλλογή της Νομολογίας του Δικαστηρίου 1989 σελίδα 00259 Pub.RJ σελίδα Pub somm

ΠερίληψηΔιάδικοιΔιατακτικό
Λέξεις κλειδιά

++++Συνθήκη ΕΟΚ - 'Αρθρο 235 - Πεδίο εφαρμογής - Παράνομη η εφαρμογή του προκειμένου να ρυθμιστεί, στα πλαίσια καθεστώτος προσωρινής εισαγωγής που μπορούσε να θεσπιστεί βάσει άλλων διατάξεων της Συνθήκης, η χρήση των εμπορευματοκιβωτίων κατά την εσωτερική διακίνηση  (Συνθήκη ΕΟΚ, άρθρο 235 κανονισμός 2096/87 του Συμβουλίου)  

Περίληψη

Από το ίδιο το γράμμα του άρθρου 235 προκύπτει ότι η αναφορά στο άρθρο αυτό, ως νομική βάση πράξεως, δικαιολογείται μόνον όταν καμιά άλλη διάταξη της Συνθήκης δεν χορηγεί στα κοινοτικά όργανα την αναγκαία για την έκδοση της πράξεως αυτής αρμοδιότητα (βλέπε απόφαση της 26ης Μαρτίου 1987, Επιτροπή κατά Συμβουλίου, 45/86, Συλλογή 1987, σ. 1493).  Τέτοιος λόγος δεν συντρέχει, όταν σε κανονισμό περί του καθεστώτος προσωρινής εισαγωγής των εμπορευματοκιβωτίων, που μπορεί να θεσπιστεί βάσει των άρθρων 28 και 113 της Συνθήκης, περιέχεται διάταξη που ρυθμίζει τη χρήση των εμπορευματοκιβωτίων κατά την εσωτερική διακίνηση. Πράγματι, αρκεί να αναγνωριστεί ότι η εν λόγω ρύθμιση συνιστά ουσιώδες στοιχείο του καθεστώτος προσωρινής εισαγωγής των εμπορευματοκιβωτίων και δεν μπορεί να αποσυνδεθεί από αυτό ως προς τη νομική βάση.  

Διάδικοι

Στην υπόθεση 275/87,  Επιτροπή των Ευρωπαϊκών Κοινοτήτων, εκπροσωπούμενη από το νομικό της σύμβουλο, Peter Gilsdorf, με αντίκλητο στο Λουξεμβούργο τον Γεώργιο Κρεμλή, μέλος της νομικής της υπηρεσίας, Centre Wagner, Kirchberg,  προσφεύγουσα,  κατά  Συμβουλίου των Ευρωπαϊκών Κοινοτήτων, εκπροσωπούμενου από τους Raffaello Fornasier, διευθυντή, και Bernhard Schloh, σύμβουλο της νομικής υπηρεσίας του Συμβουλίου, με αντίκλητο στο Λουξεμβούργο τον Joerg Kaeser, διευθυντή του τμήματος νομικών υποθέσεων της Ευρωπαϊκής Τράπεζας Επενδύσεων, 100, boulevard Konrad-Adenauer,  καθού,  που έχει ως αντικείμενο την ακύρωση του κανονισμού 2096/87 του Συμβουλίου, της 13ης Ιουλίου 1987, για το καθεστώς προσωρινής εισαγωγής των εμπορευματοκιβωτίων (ΕΕ L 196, σ. 4),  ΤΟ ΔΙΚΑΣΤΗΡΙΟ  συγκείμενο από τους O. Due, πρόεδρο, R. Joliet και T. F. O' Higgins, προέδρους τμήματος, Sir Gordon Slynn, G. F. Mancini, F. A. Schockweiler και G. C. Rodriguez Iglesias, δικαστές,  (το σκεπτικό παραλείπεται)  αποφασίζει:  

Διατακτικό

1) Ακυρώνει τον κανονισμό 2096/87 του Συμβουλίου, της 13ης Ιουλίου 1987, για το καθεστώς προσωρινής εισαγωγής των εμπορευματοκιβωτίων.  2) Τα αποτελέσματα του εν λόγω κανονισμού διατηρούνται σε ισχύ μέχρις ότου τεθούν σε ισχύ τα μέτρα που υποχρεούται να θεσπίσει το Συμβούλιο σε εκτέλεση της παρούσας απόφασης.  3) Καταδικάζει το Συμβούλιο στα δικαστικά έξοδα.